Adriana Lisboa

Adriana Lisboa (an haife ta a ranar 25 ga Afrilu, 1970) marubuciya ce 'yar Brazil. Ita ce marubuciyar litattafai bakwai, kuma ta wallafa waƙoƙi, gajerun labaru, insha'i, da littattafan yara. Ta rubuta su asali da hashen Portuguese, an fassara littattafanta zuwa harsuna sama da goma sha biyu. Crow Blue shine littafin Lisboa na baya-bayan nan da aka fassara zuwa Turanci (Bloomsbury, Burtaniya, 2013)  kuma The Independent (London) ya kira shi littafin shekara.  Labaranta da waƙoƙinta sun bayyana a cikin Granta,Fassarar Wakokin Zamani, The Brooklyn Rail, Litro, The Missing Slate, Joyland, Sonofabook, Waxwing, da sauransu.

Adriana Lisboa tana ɗaya daga cikin manyan marubutan Brazil. Ayyukanta sun samu lambobin yabo masu zuwa, da dai: Kyautar José Saramago ta Littattafai don Symphony in White (littafi), Gidauniyar Japan, Kyautar Laburaren Kasa ta Brazil, da Kyautar Sabon Shekara daga sashin Brazil na Hukumar Kasa da Kasa kan Littattafai ga Matasa don Língua de trapos (Harshe da aka Yi da Scraps), littafin waka ga yara. A shekara ta 2007, Hay Festival / Bogotá World Book Capital ta zabe ta a matsayin daya daga cikin manyan marubutan Latin Amurka guda 39 da ba su kai shekara 39 ba.

 Tarihin rayuwa 
Adriana Lisboa tana rayuwa a Brazil, Faransa, New Zealand da Amurka. Ta kammala karatu daga Jami'ar Jihar Tarayyar Rio de Janeiro (Unirio) tare da digiri na BFA a Kiɗa, kuma tana da MFA a fannin rubutun Brazil da PhD a fannin Littatafan Asali daga Jami'an Jihar Rio de Janeiro. Ta kasance malami mai ziyara a Cibiyar Bincike ta Duniya don Nazarin Jafananci a Kyoto, a Jami'ar New Mexico da Jami'ar Texas, Austin .  A cikin 2014 da 2017 ta kasance marubuciya a Jami'ar California, Berkeley.

 Manazarta 
Rukuni:Haifaffun 1970
Rukuni:Rayayyun mutane